EkBass/fiwiki-20250220-pages-articles huggingface dataset:
Wenner-Gren-säätiöt

Wenner-Gren-säätiöt (Wenner-Gren Stiftelserna) tarkoittaa kolmea Axel Wenner- Grenin perustamaa säätiötä: Stiftelsen Wenner-Grenska Samfundet on vuonna 1937 perustettu säätiö, joka ylläpitää Wenner-Grenin tutkimuslaitosta ja edistää eri alojen tutkimusta ja pohjoismaista yhteistyötä. Vuonna 1955 Wenner-Gren perusti Stiftelsen Wenner-Gren-Center för vetenskaplig forskning, joka ylläpitää Tukholmassa 1961 valmistunutta Wenner-Gren Center -nimistä kansainvälistä tutkimuskeskusta.WSOY Iso tietosanakirja 10, s. 184, WSOY 1997 ISBN 951-0-20163-4 Axel Wenner-Grens Stiftelse för Internationellt Forskarutbyte rahoittaa kansainvälistä tutkijanvaihtoa. Lisäksi hän perusti 1941 The Viking Fund, vuodesta 1951 Wenner-Gren Foundation for Anthoropological Research, -nimisen tieteellisen rahaston antropologisen ja sosiologisen tutkimuksen suorittamista varten. Sen kotipaikka on New York.Wennergren.org == Lähteet == ==Aiheesta muualla== * Wenner-Gren Stiftelserna Luokka:Ruotsalaiset säätiöt Luokka:Yhdysvaltalaiset säätiöt
Volynian kuvernementti

Volynian kuvernementti (, ) oli Venäjän keisarikunnan ja sittemmin Ukrainan kansantasavallan (noin 1918-20) ja Ukrainan SNT:n (1921-1925) hallinnollinen alue vuosina 1792–1925. Se perustettiin Puolan 1. jaon jälkeen ja alue laajeni Puolan toisen jaon jälkeen uusien alueiden siirryttyä Venäjän keisarikunnan hallintaan Puola-Liettualta. Alueen nimi, pinta-ala ja hallinnollinen jako muuttui useita kertoja kuvernementin olemassaolon aikana. Kuvernementti perustettiin virallisesti 12. joulukuuta 1796, mitä ennen alkuvaiheessa alueen nimi oli ensin Zaslavin käskynhaltijakunta (Изяславское наместничество, Izjaslavskoje n., 1795 saakka), sitten vähän aikaa Volynian ja Podolskin (?) käskynhaltijakunta (Волынское и Подольское наместничества, 1795-1796). Kuvernementin loppuvuosina 1900-luvulla osa alueesta joutui Puolan hallintaan. Venäjän keisarikunnan ensimmäisessä koko maan kattaneessa väestönlaskennassa 1897 Volynian kuvernementin asukasluku oli 2 989 482 henkeä ja pinta-ala 63 036,8 neliövirstaa eli 71 739,8 neliökilometriä. Väestöstä kaupunkilaisia oli 7,9 % (233 847 as.) ja maaseutuasukkaita 92,1 % (2 755 635). Kuvernementti jakautui kihlakuntiin (ujezd). Vuonna 1987 kuvernementtiin kuului 12 kihlakuntaa. Kuvernementinkaupunki vuoteen 1795 saakka Zaslav (Iziaslav, Izjaslav; 125 611 as. vuonna 1897), sitten Novohrad-Volynskyi (16 904 as) ja vuodesta 1804 lähtien Žytomyr (Žitomir, 65 895 as.). Muita kihlakuntakaupunkeja olivat esimerkiksi Rivne (Rovno, 24 573 as. vuonna 1897), Kremenets (17 704 as.), Kovel (17 697) ja Dubno (14 257). Kuvernementin suurimmat väestöryhmät olivat vuonna 1897 äidinkielen mukaan ryhmiteltynä: ukrainalaiset 70,1 % (2 095 579 as.), juutalaiset 13,2 % (394 774), puolalaiset 6,2 % (184 161), saksalaiset 5,7 % (171 331), (iso)venäläiset 3,5 % (104 889), tšekit 0,9 % (27 670) ja muut 0,4 % (11 078). Kuva:Brockhaus and Efron Encyclopedic Dictionary b13 122-0.jpg|Volynian kuvernementin kartta (1890-1906). Kuva:Volyn Governorate (1913).png|Volynian kuvernementin kihlakuntajako vuonna 1911. == Katso myös== *Volynia == Lähteet == ==Aiheesta muualla== Luokka:Venäjän keisarikunnan kuvernementit Luokka:Ukrainan historia Luokka:Volynian alue Luokka:Rivnen alue Luokka:Žytomyrin alue
John Gardner Wilkinson

John Gardner Wilkinson (5. lokakuuta 1797 – 29. lokakuuta 1875) oli brittiläinen tutkimusmatkailija, arkeologi ja egyptologi, joka mainitaan usein brittiläisen egyptologian isänä. Wilkinson osallistui faarao Akhenatenin rakennuttaman Akhetatenin tutkimuksiin. Hän julkaisi teoksen The Topography of Thebes and General View of Egypt vuonna 1835. ==Aiheesta muualla== *Gardner Wilkinson: Modern Egypt and Thebes, Archive.orgissa Luokka:Brittiläiset tutkimusmatkailijat Luokka:Brittiläiset arkeologit Luokka:Brittiläiset egyptologit Luokka:Vuonna 1797 syntyneet Luokka:Vuonna 1875 kuolleet
Veratriini

Veratriini on meksikonsabadillan (ent. rohtosabadilla; tieteellinen nimi: Schoenocaulon officinale) siemenistä saatavaa erittäin myrkyllistä alkaloidiseosta. Siitä tehtyä valmistetta sabadillaetikkaa on aiemmin käytetty esimerkiksi täiden hävittämiseen.WSOY Iso tietosanakirja 10, s. 194, WSOY 1997 ISBN 951-0-20163-4 Veratriini koostuu muun muassa kevadiinista (C32H49NO9, CAS-numero 62-59-9) ja veratridiinistä (C36H51NO11,CAS-numero on 71-62-5) == Lähteet == == Aiheesta muualla == *Onki: Veratriini *PubChem: Veratrine *ChemBlink: Veratrine *PubChem: Veratridine Luokka:Alkaloidit
Paula Mattila

Sigrid Ellan Annette Streng, kirjailijanimi Paula Mattila (19. kesäkuuta 1921 Sysmä – 2006 Sysmä) oli suomalainen lastenkirjailija. Ellan Streng kävi keskikoulun, talouskoulun ja vapaan taidekoulun. == Teoksia == Nimellä Paula Mattila: * Kullanmurun satukirja ; seitsemän värillistä liitekuvaa piirtänyt Kerttu Böök. Karisto 1943 * Lasihuilu : satuja ; kuvittanut Ellan. Karisto 1944 * Leikkimökin pikku emäntä : Paula Mattilan kuvatarina Maijalle ja Liisalle ja kaikille heidän pikku ystävilleen. Karisto 1944 * Käkikello. Kuvataide, Helsinki 1945 * Satumaassa. Karisto 1945 * Posliinineiti ja muita satuja. Karisto 1946 * Kuu, kerro satuja! ; kuvittanut Ellan. Karisto 1947 * Päivänpaisteisia satuja. Karisto 1949 * Lalli Lankanukke ja muita satuja ; kuv. Irma Salmi. Karisto 1951 * Taikasulka : satusikermä ; kuv. Maija Karma. Karisto 1952 * Typy tyytymätön ; kuv. Anna-Stina Ketonen. Karisto 1953 * Riihitontun tarinoita. Gummerus 2000 * Suuressa metsässä. Gummerus 2002 Mukana kokoomateoksissa: * Itä-Hämeen kirja. 1959 * Sysmästä ollaan. 1980 * Lasten aarreaitta, osat 3 ja 4. Gummerus 2002 == Lähteet == * * Päijäthämäläisiä kirjailijoita : Ellan Streng Luokka:Suomalaiset lasten- ja nuortenkirjailijat Luokka:Vuonna 1921 syntyneet Luokka:Vuonna 2006 kuolleet
Verbenaöljy

Verbenaöljy on eteerinen öljy, jota saadaan rautayrttikasveihin kuuluvasta sitruunaverbena-kasvista (Aloysia triphylla). Se tuoksuu sitruunalle. Myös eräitä muita sitruunantuoksuisia öljyjä nimitetään verbenaöljyiksi, esimerkiksi nardusöljyä sanotaan itäintialaiseksi verbenaöljyksi.WSOY Iso tietosanakirja 10, s. 194, WSOY 1997 ISBN 951-0-20163-4 == Lähteet == Luokka:Eteeriset öljyt
Krzysztof Biegun

Krzysztof Biegun (s. 21. toukokuuta 1994) on puolalainen mäkihyppääjä. Hän edustaa SSR LZS Sokół Szczyrk -seuraa. Euroopan nuorten olympiafestivaaleilla 2011 Biegun saavutti kultaa joukkuekilpailussa. Mäkihypyn maailmancupissa hän kilpaili ensimmäisen kerran Oberstdorfissa helmikuussa 2013 sijoittuen 30:nneksi. Marraskuussa 2013 Biegun voitti Klingenthalin kilpailun. Kilpailu käytiin yhden kierroksen mittaisena. == Lähteet == Luokka:Puolalaiset mäkihyppääjät Luokka:Vuonna 1994 syntyneet Luokka:Elävät henkilöt
Capsicum chacoënse

Capsicum chacoënse on yksi useista paprikoiden sukuun kuuluvista, ”villichileinä” tunnetuista lajeista. Fylogenisten tutkimusten mukaan se on paprikoiden sukupuussa nykyisin elävistä lajeista alkukantaisin, minkä vuoksi sitä on tutkittu verraten paljon.The Evolution of Chili Peppers (Capsicum - Solanaceae): a Cytogenetic Perspective == Piirteitä == C. chacoënsen versot ovat pitkiä ja ohuutensa vuoksi hieman köynnösmäisiä, ja pensas kasvaa noin 60-90 cm:n korkuiseksi. Lehdet ovat mattapintaisen vihreät ja herttamaiset. Muodoltaan kellomaiset kukat kasvavat yksittäin, ovat väriltään puhtaan valkeita ja paprikoille epätavallisen pieniä teriön läpimitan ollessa vain noin 3-4 mm. Kukintakausi on pitkä, ja laji tuottaa runsaasti marjoja. Marjat ovat suippoja tai soikeita, 8-14 mm:n pituisia, kasvavat kärki ylöspäin ja ovat raakoina tumman vihreitä, kypsinä oranssinpunaisia. Siemeniä kussakin marjassa on 8-16, ja niiden itävyysprosentti on noin 55.Chemical study and anti-inflammatory activity of Capsicum chacoense and C. baccatum Cytogenetic Studies of F1 Hybrid Capsicum annuum L. x Capsicum chacoense (Hunz). Lajista on useita muotoja, minkä vuoksi kasviyksilöiden tuottamien marjojen tulisuus vaihtelee huomattavasti myös saman populaation sisällä. Tämä piirre on yhteinen ainakin joidenkin muiden luonnonvaraisten chililajien kanssa.Evolutionary ecology of pungency in wild chilies s. 41 Lajin kromosomiluku on useimpien suvun lajien tapaan 2n = 24. == Levinneisyys == C. chacoënse on peräisin Bolivian, Paraguayn ja Argentinan alueilta, ja se on levinneisyydeltään luonnonvaraisista paprikalajeista eteläisin. Lajia on luonnonvaraisen kannan lisäksi myös jalostettu hyötykäyttöön. == Risteymät == Useissa lajienvälisissä risteytyskokeissa C. chacoënse risteytyy tiettävästi vain ruokapaprikan (C. annuum) kanssa. Risteymä on heikkokasvuinen, vähäsatoinen ja muistuttaa useimpien ominaisuuksiensa osalta lajia C. chacoënse. Risteymän tuottamat harvat siemenet eivät idä. == Lähteet == Luokka:Paprikat
Motorola StarTAC

Motorola StarTAC on Motorolan valmistama simpukkapuhelin. Se julkistettiin 3. tammikuuta 1996 ja oli ensimmäinen varsinainen simpukkapuhelin. Sitä edeltäneessä Motorola MicroTAC-mallissa oli ollut jo kääntyvä läppä näppäimistön suojaksi, kun StarTAC mallissa kaiutin kääntyy rungon yläosasta koko puhelimen päälle. Tällainen matkapuhelin on avattuna pitkä yltäen korvan päältä suun eteen. Vuonna 2005, PC World arvosti StarTACin sijalle 6. The 50 Greatest Gadgets of the Past 50 Years (50 merkittävintä vempainta viimeiseltä 50 vuodelta) listassa. Puhelin oli aikoinaan kevyimpiä painaen 102 grammaa, siinä oli ensimmäisenä värinähälytin sekä mahdollisuus käyttää litiumioniakkua. Myöhemmissä malleissa oli myös tekstiviestimahdollisuus. Tätä puhelinmallia on sanottu aikansa iPodiksi. Puhelin oli ensimmäisiä suuren yleisön suosion saanneita matkapuhelimia, jota myytiin noin 60 miljoonaa kappaletta. Kun puhelin esiteltiin, sen hinta oli noin $ 1 000. == Malliluettelo == Analogiset puhelimet *StarTAC 3000 *StarTAC 6000 *StarTAC 6500 *StarTAC 8500 *StarTAC 8600 Digitaaliset puhelimet *StarTAC 70 *StarTAC 75 - GSM 1800http://www.gsmarena.com/motorola_startac_75-76.php *StarTAC 75+ *StarTAC 80 *StarTAC 85 - GSM 900http://www.gsmarena.com/motorola_startac_85-74.php *StarTAC 130 - GSM 900http://www.gsmarena.com/motorola_startac_130-73.php *StarTAC 7000g - GSM 1900 *StarTAC 8000g - GSM 1900 *StarTAC Rainbow *ST7760 (AMPS/TDMA) *ST7762 (AMPS/TDMA) *ST7790 (AMPS/TDMA) *80071WNBPA (FCC IHDT5VG1) AMPS/TDMA (832/2412 MHz) *ST7797 (Tri Mode/Dual Band 800/1900 MHz. TDMA/800 MHz. AMPS) *ST7860 (Dual Mode/Single Band 800 MHz. CDMA/AMPS) *ST7867w (Dual Mode/Dual Band 1900 MHz. CDMA/800 MHz. AMPS) *ST7868 (Tri Mode/Dual Band 800/1900 MHz. CDMA/800 MHz. AMPS) *ST7890 (Tri Mode TDMA?) *ST7897 (Dual Band TDMA) *StarTAC 2004 *StarTAC III == Katso myös == *Motorola DynaTAC == Lähteet == StarTAC Luokka:Vuoden 1996 matkapuhelimet
Psykedeelinen pop

Psykedeelinen pop on musiikkityyli, jossa on vaikutteita psykedeelisestä rockista sekä psykedeelisestä folkista, mutta on kuitenkin musiikkityyliltään enemmän popmusiikkia. Tyylin kulta-aika oli 1960-luvun loppupuolella. == Artisteja == *The Association *The Beach Boys *The Beatles *The Beau Brummels *Bee Gees *Blues Magoos *The Byrds *Donovan *The Electric Prunes *The End *The Flower Pot Men *The Grass Roots *The La De Das *The Left Banke *The Lemon Pipers *Love *The Lovin’ Spoonful *The Monkees *The Move *The Neon Philharmonic *Simon Dupree and the Big Sound *The Small Faces *Strawberry Alarm Clock *Syd Barrett *The Twilights *The World of Oz *The Zombies Luokka:Popin tyylilajit Luokka:Psykedeelinen musiikki
Sergei Puškov

Sergei Puškov (s. 24. helmikuuta 1964) on entinen neuvostoliittolainen jääkiekkoilija. Hänet valittiin Neuvostoliiton ja Venäjän jääkiekon kunniagalleriaan vuonna 1993. Hän pelasi pietarilaisessa SKA Pietarissa (ent. SKA Leningrad). Luokka:Neuvostoliittolaiset jääkiekkoilijat Luokka:Venäläiset jääkiekkovalmentajat Luokka:Vuonna 1964 syntyneet Luokka:Elävät henkilöt
Räisälän Pamaus

Räisälän Pamaus on Räisälän pitäjässä ja sittemmin Kokemäellä toiminut urheiluseura. Seura perustettiin 23. elokuuta 1908 Räisälän kansanopistolla. Sotien jälkeen seura jatkoi toimintaansa Kokemäellä jossa se rekisteröitiin 24.10.1960 nimellä V & U-seura Räisälän Pamaus R.Y. Nykyisin yhdistys toimii paljon yhteistyössä Tuomaalan kyläyhdistyksen kanssa. Pamaus oli SVUL:n Viipurin piirin johtavia seuroja ennen kansalaissotaa. Vuonna 1917 siinä oli jäseniä 121 ja se oli piirin kahdeksanneksi suurin seura. Seuran lajeja olivat hiihto, yleisurheilu, paini, jalkapallo, pesäpallo, pyöräily ja vähän ennen talvisotaa mukaan tullut nyrkkeily. Myös luistelua yritettiin harjoittaa. Kymmenottelija Seppo Suutari aloitti uransa Pamauksessa sen Satakunnassa toiminnan aikana. Suutari osallistui Rooman olympiakisoihin, joissa sijoittui kahdenneksitoista. Tuolloin hän tosin edusti jo Kokemäen Kova-Väki -seuraa. ==Lähteet== * Urheilua - Räisälän Pamaus * Antti O. Arponen: Luovutetun Karjalan urheilu, Suomen Urheilumuseosäätiö (ISBN 951-95861-7-2) * Yhdistysrekisteri * Kyläsuunnitelma, Tuomaala, s.11 Luokka:Suomalaiset urheilun yleisseurat Luokka:Kokemäkeläiset urheiluseurat Luokka:Räisäläiset urheiluseurat
Koisjärven koulu

Koisjärven koulu on kyläkoulu Koisjärven kylässä Lohjalla. Koulu on perustettu 1903Koisjärven koulu . Koulua uhkasi lakkautus vuonna 2009, mutta silloin se sai jatkaa.Turun Sanomat Vuonna 2014 Lohjan kaupunginvaltuusto päätti lakkauttaa koulun.Länsi-Uusimaa Koulussa oli lukuvuonna 2011–2012 oppilaita 27,Koisjärven koulu tänään, Nummi-Pusula syyskuussa 2013 oppilaita oli 18. ==Lähteet== Luokka:Lohjan peruskoulut Luokka:Lohjan rakennukset ja rakennelmat Luokka:Pusula Luokka:Pusulan rakennukset ja rakennelmat
Bhagavata Purana

Bhagavata Puranaan (Srimad-bhagavatam) on alkuperältään sanskritinkielinen uskonnollinen hindulainen kirjoitus. Bhagavata Purana on Intian tunnetuimpia uskonnollisia kirjoituksia, ja Krishna-liikkeen teologia perustuu pääasiassa siihen. Kirjoissa kerrotaan Krishnan elämästä ja teoista ja kuvaillaan muita Vishnun inkarnaatioita. Luokka:Hindulaiset kirjoitukset
Mörtinkiven kalliomaalaus

Mörtinkiven kalliomaalaus on suureen siirtolohkareeseen maalattu kalliomaalaus, joka sijaitsee Luumäellä Etelä-Karjalassa. Kivi on Luumäen suurin siirtolohkare. Punaväriläiskä sijaitsee noin 80 senttimetrin korkeudella maan pinnasta ja on kooltaan 16×17 senttimetriä. Siitä ei tunnisteta mitään kuvioita eikä sitä ole ajoitettu. ==Lähteet== ===Viitteet=== Luokka:Suomen kalliomaalaukset Luokka:Luumäki Luokka:Etelä-Karjalan historia
Emil Kymäläinen

Emil Kymäläinen (12. toukokuuta 1890 Mikkeli – 5. tammikuuta 1920 Helsinki) oli suomalainen taidemaalari.Taiteilija E. Kymäläinen, Aamulehti, 10.1.1920, nro 7, s. 8, Kansalliskirjaston digitaaliset aineistot Kymäläisen vanhemmat olivat junailija Antti Kymäläinen ja Hilma Hänninen.Mikkeli-Seuran blogi 18.7.2011 : Nuorena nukkunut mikkeliläistaiteilija Kymäläinen opiskeli Taideteollisen keskuskoulun iltakursseilla 1907 ja hän kävi Suomen Taideyhdistyksen piirustuskoulun 1908–1910. Hän osallistui Suomen Taiteilijain näyttelyihin vuosina 1909, 1910, 1911, 1913, 1914 ja 1916.Kuvataiteilijamatrikkeli Hänellä oli 1910-luvulla ateljee Mikkelissä Porrassalmenkadun ja Linnankadun kulmatalossa. Emil Kymäläinen oli naimisissa Alli Aino Aallon kanssa. Emil Kymäläinen kuoli 29-vuotiaana Marian sairaalassa Helsingissä espanjantaudin seurauksiin. Hänen oli tarkoitus matkustaa keväällä 1920 Pariisiin jatkamaan taideopintojaan. == Lähteet == Luokka:Suomalaiset taidemaalarit Luokka:Vuonna 1890 syntyneet Luokka:Vuonna 1920 kuolleet
Viiruhemppo

Viiruhemppo (Crithagra striolata) on Afrikassa elävä varpuslintu. Viiruhemppoa tavataan Itä-Afrikassa Eritreasta Sambiaan ulottuvalla alueella. Se on yleinen ylänköalueilla 1300 metrin yläpuolella. Se viihtyy puutarhoissa, metsänreunoissa, niityillä ja nummilla sekä pensaikoissa. == Lähteet == Luokka:Peipot
Metsämaan kirkonkylä

Metsämaan kirkonkylä on kirkonkylä ja entinen taajama Metsämaalla Loimaalla. Vuosina 1976–2005 se oli osa Loimaan kuntaa, johon Metsämaan kunta liitettiin vuonna 1976, ja vuodesta 2005 se on ollut ollut osa Loimaan kaupunkia. Metsämaan kirkonkylä sijaitsee valtatien 9 pohjoispuolella ja valtatien 2 eteläpuolella Kojonjoen varrella. Kirkonkylän kautta kulkee valtatiet 9 ja 2 yhdistävä yhdystie 2294, jonka lisäksi Hirvikoskelta kylään vie yhdystie 2292. Kirkonkylä on Metsämaan kunnan entinen hallinnollinen keskus, ja siellä sijaitsee Metsämaan kirkko. Vuoden 1960 väestönlaskennassa Metsämaan kirkonkylä muodosti 314 asukkaan taajaman, jonka pinta-ala oli 3,2 neliökilometriä. Vuoden 1970 väestönlaskennassa taajaman väkiluku oli laskenut 265 asukkaaseen ja pinta-ala 2,69 neliökilometriin. Vuoden 2011 taajamarajauksessa Metsämaan kirkonkylä ei enää muodosta taajamaa, kun edellytyksenä tilastollisen taajaman muodostumiselle on yli 200 asukkaan taajaan asuttu alue. Varsinaisten taajamien ulkopuolella Metsämaan kirkonkylä muodosti vuonna 2005 yli 40 asukkaan kyläalueen, joka sijoittui osaksi kaupunkiseutujen lievealueiden ulkopuolista syrjäistä maaseutua, mutta jonka väestö oli kasvanut yli 0,2 % vuodessa.Helminen & Ristimäki 2005: 13–14, 33. Tällaisen kyläalueen se oli muodostanut myös jo vuonna 1980 tehdyssä kylärajauksessa.Helminen & Ristimäki 2005: 49. Kyläalueen palveluihin kuuluivat vielä vuonna 2005 koulu ja kauppa.Helminen & Ristimäki 2005: 68. Suhteessa kyläjakoon Metsämaan kirkonkylän taajaan rakennettu alue eli nykyinen kyläalue ja aiempi taajama sijoittuu pääosin Kallion kylään ja pienemmältä osaltaan Metsämaan kylään. Metsämaan kirkko sijaitsee kylien rajalla Kallion kylän puolella, puolessa välissä Kallion ja Metsämaan kylien historiallisia kylätontteja. ==Lähteet== * ===Viitteet=== Luokka:Metsämaa Luokka:Loimaan entiset taajamat Luokka:Suomen kirkonkylät Luokka:Suomen entiset kuntakeskukset
Eksergoninen

Eksergoninen reaktio liittyy mikrobiologiaan ja esimerkiksi vedyn tuottamiseen mikrobimetaboliassa. Toisin sanoen mikrobit käyttävät aineita ravinnokseen ja saavat energiaa. Monet kemolitotrofit käyttävät energialähteenään, tämä tarkoittaa kemiallista epäorgaanista pelkistintä. Kemiassa ja polttotekniikassa vastaava termi on eksoterminen, lämpöä vapauttava. Luokka:Kemialliset reaktiot
Josiah Henson

Josiah ”Joe” Henson (24. helmikuuta 1922 Bristow, Oklahoma – 4. huhtikuuta 2012 Tulsa, Oklahoma) oli yhdysvaltalainen vapaapainija ja olympiamitalisti. 62 kilogramman painoluokassa kilpaillut Henson saavutti olympiapronssia Helsingissä 1952.Sports-Reference.comiat.uni-leipzig.de Henson kuoli sydäninfarktin jälkeen Tulsassa 90-vuotiaana 4. huhtikuuta 2012.http://www.themat.com/article.php?ArticleID=24938 == Lähteet == * Joe Henson Bio, Stats and Results Olympics at Sports-Reference.com * Henson, Josiah (USA) iat.uni-leipzig.de === Viitteet === Luokka:Yhdysvaltalaiset vapaapainijat Luokka:Yhdysvaltalaiset olympiamitalistit Luokka:Vuonna 1922 syntyneet Luokka:Vuonna 2012 kuolleet
Lesotho olympialaisissa

Lesotho osallistui olympialaisiin ensimmäisen kerran Münchenissä 1972. Seuraavista kisoista se jäi pois, mutta on ollut mukana kaikissa kesäolympialaisissa Moskovasta 1980 lähtien. Talviolympialaisiin maa ei ole osallistunut. Lesothon olympiakomitea perustettiin 1971 ja tunnustettiin 1972. Lesotho ei ole saavuttanut yhtään olympiamitalia. Pistesijalle eli kahdeksan parhaan joukkoon on yltänyt taekwondoin Likeleli Alinah Thamae, joka oli seitsemäs naisten kärpässarjassa Sydneyssä 2000. Lesothon olympiajoukkueeseen on kuulunut 1–9 urheilijaa, ja he ovat osallistuneet taekwondon lisäksi nyrkkeilyyn, pyöräilyyn, uintiin ja yleisurheiluun. == Lähteet == *
Hyakutake

Hyakutake (tunnus C/1996 B2) on komeetta, jonka löysi japanilainen tähtiharrastaja Yuji Hyakutake 30. tammikuuta 1996.Comet C/1996 B2 Hyakutake NASA Jet Propulsion Laboratory. Viitattu 25.11.2013. Se oli lähimmillään Maata samana vuonna 25. maaliskuuta ja näkyi yötaivaalla kolmen kuukauden ajan eri puolilla maapalloa. Hyakutaken kirkkaus oli parhaimmillaan 0 magnitudia.C/1996 B2 (Hyakutake) Cometography.com. Viitattu 25.11.2013. == Kiertorata == Hyakutaken kiertorata on hyvin suuri. Sen kiertoaika Auringon ympäri oli komeetan saapuessa noin 17 000 vuotta, mutta aurinkokunnan jättiläisplaneettojen painovoiman ansiosta se kasvoi peräti 70 000 vuoteen.Comet C/1996 B2 (Hyakutake): The Great Comet of 1996 SAO/NASA Astrophysics Data System. Viitattu 25.11.2013. == Pyrstö ja ydin == 1\. toukokuuta 1996 NASAn ja Euroopan avaruusjärjestön ESAn Ulysses-aurinkoluotain lensi vahingossa komeetan pyrstön lävitse noin 500 miljoonan kilometrin etäisyydellä sen ytimestä. Pyrstön laskettiin olevan kokonaisuudessaan noin 570 miljoonan kilometrin pituinen, joka on pisin milloinkaan havaittu. Komeetan ytimen on arvoitu olevan läpimitaltaan noin 4,8 kilometriä. == Katso myös == *Hale–Bopp == Lähteet == == Aiheesta muualla == Luokka:Komeetat
Tšernihivin kuvernementti

Tšernihivin kuvernementti () eli Tšernigovin kuvernementti () oli Venäjän keisarikunnan vuosina 1802–1925. Se perustettiin aiemman Vähä-Venäjän kuvernementin (, 1764-1781 ja 1796-1802) pohjoisosasta; samalla eteläosasta muodostettiin Pultavan kuvernementti. Kuvernemenin naapureina olivat lännessä Kiovan kuvernementti ja Minskin kuvernementti, pohjoisessa Mogiljovin kuvernementti (Mahiljoun kuvernementti) ja Smolenskin kuvernementti, idässä Kurskin kuvernementti ja etelässä Pultavan kuvernementti. Vuonna 1918 alueesta tuli osa Ukrainaa (Ukrainan kansantasavalta ja Ukrainan SNT) Tšernihivin kuvernementtina. 1919 Tšernihivin kuvernementin pohjoisosa, joka oli paljolti valkovenäläisten ja venäläisten asuttamaa aluetta, liitettiin Venäjän SFNT:n Gomelin kuvernementtiin; tämä siirtyi 1923-1926 edelleen Brjanskin kuvernementtiin. Tšernihivin kuvernementti lakkautettiin 1925 (Ukrainan SNT). Nykyisin aiemman kuvernementin maita sijoittuu lähinnä Ukrainan Tšernihivin, Sumyn ja Kiovan alueille sekä Venäjän Brjanskin alueelle. Venäjän keisarikunnan ensimmäisessä koko maan kattaneessa väestönlaskennassa 1897 Tšernihivin kuvernementin väkiluvuksi kirjattiin 2 297 854 asukasta ja pinta- alaksi 46 042,3 neliövirstaa eli noin 52 399 neliökilometriä. Väestöstä kaupunkilaisia oli 9,1 % ja maaseutuasukkaita 90,9 %. Vuonna 1905 Tšernigovin kuvernementin väkiluku oli 2 693 800 ja vuonna 1915 jo 3 148 900 (pinta-ala 52 402 km2). Kuvernementti jakautui kihlakuntiin (ujezd). Vuonna 1897 kuvernementtiin kuului 15 kihlakuntaa, samoin vuonna 1915. Kuvernementinkaupunki oli Tšernihiv (Tšernigov, 27 716 as. vuonna 1897). Suurimpia kihlakuntakaupunkeja olivat Nižyn (Nežin, 32 113 as.), Konotop (18 770 as.) ja Novozybkov (Новозыбков, 15 362). Kuvernementin suurimmat väestöryhmät olivat vuonna 1897 äidinkielen mukaan ryhmiteltynä: ukrainalaiset 66,4 %, (iso)venäläiset 21,6 %, valkovenäläiset 6,6 % ja juutalaiset 5,0 %. Muita etnisiä ryhmiä edusti 0,5 % asukkaista. == Lähteet == ==Aiheesta muualla== *Chernihiv gubernia (encyclopediaofukraine.com, University of Toronto Press & Canadian Institute of Ukrainian Studies) * Izmenenije administrativno-territorialnogo delenija Rossii za poslednije 300 let (1september.ru) Luokka:Venäjän keisarikunnan kuvernementit Luokka:Ukrainan historia Luokka:Tšernihivin alue Luokka:Sumyn alue Luokka:Kiovan alue Luokka:Brjanskin alue
Kansan mies

Kansan mies voi tarkoittaa ainakin seuraavia: *Kansan mies (The Crowd), yhdysvaltalaisen King Vidorin ohjaama mykkäelokuva vuodelta 1928 *Kansan mies (A Man of the People), nigerialaisen Chinua Acheben kirjoittama romaani vuodelta 1966 *Kansan mies, suomalainen televisiosarja vuodelta 2013
Plaisir d’amour

Plaisir d’amour on ranskalainen laulelmaklassikko. Sen on vuonna 1784 säveltänyt Jean-Paul-Égide Martini (1741–1816). Teksti on peräisin Jean-Pierre Claris de Florianin (1755–1794) runosta, joka sisältyy hänen romaaniinsa Célestine. Laulu on ollut hyvin suosittu J. P. E. Martinin versiona. Hector Berlioz on sovittanut sen vuonna 1859 orkesterille (H134)Hberlioz.com. Louis van Waefelghem on sovittanut sävelmän 1880-luvulla esitettäväksi viola d’amorella tai alttoviululla ja pianolla. Siitä on tehty myös useita popversioita. ==Sanat== Eero Väre on levyttänyt sen suomeksi Kullervon sanoittamana (1948) nimellä ”Lemmen onnetar”.Suomen Äänitearkisto Birgit Kronström hyräilee laulua elokuvassa Amor hoi. Musiikki ==Lähteet== Luokka:Ranskalaiset musiikkikappaleet
Kreisibailut Vol 22

Kreisibailut Vol 22 on Smurffien 22. albumi. Se julkaistiin 22. marraskuuta 2013. == Kappaleet == Suluissa alkuperäinen kappale. # (Boom Kah) # (New Way Home) # (Levikset repee) # (Seksikkäin jäbä) # (Maailma on tehty meitä varten) # (Tänään lähtee) # (Anna mä meen) # (Kolme pientä sanaa) # (Night on Fire) # (Päästä mut pois) # (Are You Smurfy Enough) # (Thought Word and Deed) # (Cuddly Wuddly Smurf) # (While the Smurfs Are Asleep) == Lähteet == == Aiheesta muualla == * Kreisibailut Vol 22 discogs.com -sivustolla Luokka:Vuoden 2013 albumit Luokka:Smurffien albumit
Monna

Monna on Rauman kaupunginosaMonna, Rauman kaupunki, viitattu 4.3.2020 noin viiden kilometrin päässä kaupungin keskustasta kaakon suunnassa. Monnassa sijaitsevat muun muassa Marttilanmäen vanhainkotiRauman kaupunki , Monnan hautausmaaRauman srk ja Suomisen Lihaherkku OyRaumalainen.fi. == Lähteet == Luokka:Rauman kaupunginosat
Lawrence Oates

Lawrence Edward Grace (”Titus”) Oates (17. maaliskuuta 1880 – 16. maaliskuuta 1912) oli Britannian armeijan kapteeni Herbert & Lewis-Jones Etelänapaa etsimässä 2011 sivut 104-120 ja napatutkimusretkeilijä. Hän toimi ratsuväenupseerina Englannin kuninkaallisessa kuudennessa (Inniskilling) rakuunarykmentissä. Oates osallistui Robert Falcon Scottin etelänapatutkimusretkeen vuosina 1911–1921, mutta menehtyi lumimyrskyyn Scottin ryhmän paluukamppailussa etelänavalta. Pahoin heikentynyt ja jalkansa palelluttanut Oates uhrasi itsensä, jottei olisi haitannut tovereidensa pelastumista Scottin retkikunnan paluussa etelänavalta. Oates käveli teltasta lumimyrskyyn todeten retkikunnan johtaja Scotille: Oatesinmaa Itä- Etelämantereella on nimetty Lawrence Oatesin kunniaksi. == Lähteet == * === Viitteet === Luokka:Brittiläiset tutkimusmatkailijat Luokka:Naparetkeilijät Luokka:Vuonna 1880 syntyneet Luokka:Vuonna 1912 kuolleet
Darkness in Your Life

Darkness in your Life on Crown of Creationin EP-levy, joka julkaistiin elokuussa 2010.Elämäkerta yhtye osoitteessa matthias-blazek.eu . == Kappaleet == # # # # == Kokoonpano == * Anne Crönert – laulu * Matthias Blazek – syntetisaattori * Thomas Czacharowski – syntetisaattori * Adrian Lesch – syntetisaattori * Olaf Oppermann – kitara === Kokoelmat === * 2012: Celle's Integrationsprojekt präsentiert: Made in Ce (sisältää Run away) == Aiheesta muualla == * Virallinen kotisivu * “Darkness in your Life” im Netz * Neue CD nach langer Pause , Cellesche Zeitung, 20 elokuu 2010 == Lähteet == Luokka:Vuoden 2010 EP:t Luokka:Crown of Creationin albumit
Shimenawa

thumb|Shimenawa-köysi Izumo-taishan pyhäkössä. Shimenawa on šintolaisissa menoissa käytettävää oljista punottua paksua köyttä. Köysillä yleensä rajataan šintolaisuudessa pyhinä pidettyjä alueita ja kohteita, ja köysiä on usein pyhäköissä. Köydet on usein koristeltu riippuvilla oljilla tai valkoisilla paperikoristeilla, joita kutsutaan nimityksellä shide.Encyclopedia of Shinto: Shimenawa Japanin kielessä on useita eri tapoja kirjoittaa sana shimenawa. Esimerkiksi 締縄 ja 標縄 voidaan kumpikin ääntää samalla tavalla ja kummallakin voidaan tarkoittaa shimenawaa. == Lähteet == == Aiheesta muualla == Luokka:Šintolaisuuden käytännöt
Shide

Shide () on šintolaisissa menoissa käytettävä paperista tai kankaasta valmistettu nauha. Ne ovat tavallisesti valkoisia, kapeita ja leikattu taiteltuna siksak-muotoon. Perinteisesti kankaiset shidet valmistettiin paperimulperipuun (Broussonetia papyrifera) kuiduista tehdystä yū-kankaasta, mutta nykyään ne tehdään yleisimmin paperista. Nauhojen taittamiseen ja leikkaukseen on useita eri tapoja.Encyclopedia of Shinto: Shide Shidejä kiinnitetään usein seremonialliseen puhdistukseen käytettäviin sauvoihin, shimenawa-köysiin tai šintolaisissa seremonioissa käytettyihin sakakin eli salpapensaan (Cleyera japonica) oksiin. == Lähteet == ==Aiheesta muualla== Luokka:Paperityöt Luokka:Šintolaisuuden käytännöt
Joseph Whitworth

Joseph Whitworth (21. joulukuuta 1803 – 22. tammikuuta 1887) oli englantilainen insinööri, yrittäjä, keksijä ja filantrooppi. Vuonna 1841 hän esitteli Whitworth-kierteen, joka oli ensimmäinen standardoitu kierrejärjestelmä ja joka yhä kuuluu brittiläisiin standardeihin. Hän kehitti myös Whitworth-kiväärin, joka oli tunnettu tarkkuudestaan. Kuollessaan hän jätti omaisuutensa Manchesterin asukkaille. Näillä rahoilla on perustettu Whitworth-taidegalleria ja rahoitettu sairaalaa. Manchesterin yliopiston Whitworth Hall on nimetty hänen kunniakseen. Hänet aateloitiin 7. lokakuuta 1869. Whitworthin kehittämä höyläkone oli tärkeä työväline 1800-luvun uusien koneiden, kuten vetureiden ja kutomakoneiden suorien pintojen tekemisessä. Withworthin koneet olivat tarkempia ja yksinkertaisempia käyttää kuin kilpailijansa. ==Katso myös== *Armstrong Whitworth == Lähteet == == Aiheesta muualla == Luokka:Vuonna 1803 syntyneet Luokka:Vuonna 1887 kuolleet Luokka:Royal Societyn jäsenet Luokka:Brittiläiset keksijät
S-adenosyylimetioniini

S-adenosyylimetioniini eli SAM (C15H22N6O5S) on metioniinin adenosyylijohdannainen. Yhdiste on ko-substraattina useissa biologisesti tärkeissä metylaatioreaktioissa. Muun muassa ihmisen elimistössä S-adenosyylimetioniini osallistuu ainakin 35 reaktioon. == Biosynteesi ja rooli eliöissä == Eliöt syntetisoivat S-adenosyylimetioniinia metioniinista ja ATP-molekyylistä ja reaktiota katalysoi metioniiniadenosyylitransferaasi eli S-adenosyylimetioniinisyntaasi. Kun metyylitransferaasit siirtävät metyyliryhmän S-adenosyylimetioniinia muodostuu S-adenosyylihomokysteiiniä, joka hydrolysoituu homokysteiiniksi. S-adenosyylimetioniinilta metyyliryhmän siirtävät entsyymit ovat läsnä useissa biologisesti merkittävissä reaktioissa. Näitä reaktioita ovat muun muassa fosfatidyylietanoliamiinin muuntaminen fosfatidyylikoliiniksi, arginiinin ja lysiinin metyloiminen DNA:n säätelyssä, glykosyamiinin metyloiminen kreatiiniksi, noradrenaliinin metyloiminen adrenaliiniksi, asetyyliserotoniinin metyloiminen melatoniiniksi ja DNA:n metyloiminen. S-adenosyylimetioniini toimii myös propyyliamiiniyksiköiden lähteenä polyamiinien biosynteesissä. Kasvit muodostavat S-adenosyylimetioniinista 1-aminosykropropaani-1-karboksylaattisyntaasin katalysiomana 1-aminosyklopropaani-1-karboksyylihappoa, josta muodostuu edelleen eteeniä. == Lähteet == == Aiheesta muualla == *DrugBank: S-Adenosylmethionine Luokka:Metabolia
Bögs gård

Bögs gård on opetustila Järvafältetissä Sollentunan kunnassa Tukholman ulkopuolella. Tilaa on hoitanut Strömin suku vuodesta 1856 Sollentunan kunnalta vuokratulla maalla. Tilalla kasvatetaan nautaeläimiä, hevosia ja lampaita. Eläimet saavat liikkua vapaasti tilaan kuuluvalla 400 hehtaarin maa- alueella. Tilalla järjestetään ratsastusretkiä islanninhevosilla ja on mahdollisuus myös ratsastustunteihin. Maataloutta harjoitetaan vanhalla tavalla ja pidetään karjaa. Alueella on useita pyöräily- ja kävelyreittejä sekä joitakin muinaismuistoja. Sana bög on tässä sama sana kuin nykyinen sana böj, båge (kaari). Tila on varmaankin saanut nimen siitä, että se sijaitsee Ravalen-järven eteläisessä kaarevassa päässä. Bögs gård on ollut mukana kahdella tuotantokaudella yhdysvaltalaisessa Amazing Race -kilpailuohjelmassa. Molempien kausien aikana kilpailijat saivat tehtäväksi etsiä johtolankoja, jotka oli piilotettu heinäpaaleihin. == Aiheesta muualla == *Bögsgård AB *Sollentuna kommun: Visningsgården vid Bögs gård Luokka:Ruotsin rakennukset ja rakennelmat Luokka:Sollentunan kunta
Baader (elokuva)

Baader on vuonna 2002 ensi-iltansa saanut Christopher Rothin ohjaama elokuva. Se on fiktiivinen, löyhästi tositapahtumiin perustuva tarina Andreas Baaderin elämästä. Hän oli yksi Baader-Meinhof terroristiryhmän johtohahmoista jotka kuolivat vankilassa ilmeisesti tehtyään itsemurhan 18. lokakuuta 1977. Elokuvan tapahtumat sijoittuvat 1960-luvun loppuun ja 1970-luvulle ja siinä liikutaan kaikkialla Saksassa, Euroopassa ja myös Lähi-idässä harjoittelemassa palestiinalaisten sissien koulutusleirillä Jordaniassa. Pääosissa Frank Giering ja Birge Schade. == Näyttelijät == == Lähteet == Luokka:Vuoden 2002 saksalaiset elokuvat‎ Luokka:Jännityselokuvat Luokka:Tositapahtumiin perustuvat elokuvat Luokka:Punainen armeijakunta
Violette Verdy

thumb|Violette Verdy, Emeralds, 1967. Violette Verdy (alun perin Nelly Armande Guillerm; 1. joulukuuta 1933 Pont-l’Abbé, Ranska – 8. helmikuuta 2016 Bloomington, Indiana, Yhdysvallat) oli ranskalainen balettitanssijatar. Hän oli usein kansainvälisten seurueiden tähtitanssijatar. Hän vieraili Suomessa American Ballet Theatren kanssa. Hänen ohjelmistossaan oli merkittäviä nykykoreografien, muun muassa Balanchinen, Jerome Robbinsin ja Petit’n balettien rooleja. Hän toimi myös Pariisin oopperan baletin apulaisjohtajana vuodesta 1980WSOY Iso tietosanakirja 10, s. 195, WSOY 1997 ISBN 951-0-20163-4 ja opetti Yhdysvalloissa Indianan yliopistossa vuodesta 1996. Verdy sai vuonna 2009 Ranskan Kunnialegioonan ritarin (Chevalier) arvon.Le Telegramme Hän kuoli 82-vuotiaana Indianan Bloomingtonissa 8. helmikuuta 2016. == Lähteet == ==Aiheesta muualla== Luokka:Ranskalaiset balettitanssijat Luokka:Vuonna 1933 syntyneet Luokka:Vuonna 2016 kuolleet
Perunakellari (internet-sivusto)

Perunakellari on suomalainen joulukuussa 1999 perustettu internet-sivusto. Perunakellariin ei enää lisätä uusia tehtäviä, eikä sisältöä päivitetä. Sivustolla voi tehdä erilaisia opettavia tehtäviä, joista suurin osa on suunnattu alakoululaisille. Tehtävien tekoon on suurimmaksi osaksi käytetty alun perin kanadalaisessa Victorian yliopistossa kehitettyä Hot Potatoes -ohjelmistoa. Sivustoa ylläpitävät Jouni ja Jatta Paakkinen. Päivittäin sivustolla on 1 000–25 000 kävijää, ja sivulatauksia kertyy jopa 25 000. Jouni Paakkinen on sivuston kautta tehnyt myös materiaalia myös kaupallisille kustantajille. ==Lähteet== Luokka:Suomalaiset verkkosivustot Luokka:Oppimateriaalit
Imbesilli

Imbesilli tarkoittaa vähämielistä ja keskivaikeaa vajaamielisyyttä. Imbesilliteetti tarkoittaa älyllistä kehitysvammaisuutta, jossa henkilön älykkyysosamäärä on 35–49. Tämä vastaa suunnilleen keskivaikeaa älyllistä kehitysvammaisuutta. Sanan käyttöä ei nykyään enää suositella. Termi tulee latinan sanasta imbecillus, joka tarkoittaa heikkoa tai voimatonta. Nykyään imbesilliä käytetään myös typerää ihmistä tarkoittavana haukkumasanana.Kaarina Turtia: Sivistyssanat, s. 393. Otava, Helsinki 2001. ==Katso myös== *Debiili *Idiootti ==Lähteet== Luokka:Kehitysvammaisuus Luokka:Haukkumasanat
Vain elämää – kausi 2 jatkuu

Vain elämää – kausi 2 jatkuu on Vain elämää -televisiosarjan toisen tuotantokauden toinen kokoelmalevy, joka julkaistiin 29. marraskuuta 2013. Kokoelma sisältää Vain elämää -sarjan toisen tuotantokauden loput kappaleet. Kokoelmaa on myyty yli 82 000 kappaletta. ==Kappaleet== == Kokoelman kappaleet listoilla == {|class="wikitable" Esittäjä Kappale Latauslista Singlelista Radiolista Juha Tapio ”Älä tyri nyt” 29 – – Pauli Hanhiniemi ”Minä olen, sinä olet” 24 – – == Lähteet == Luokka:Vain elämää -kokoelmalevyt Luokka:Vuoden 2013 kokoelma-albumit Luokka:Suomalaiset popalbumit Luokka:Suomalaiset rockalbumit
Arvo Ketola

Arvo Hermanni Ketola (10. heinäkuuta 1921 Lapua – 13. tammikuuta 1996 Lapua)Lapuan Tuomiokirkkoseurakunta, Arvo Hermanni Ketola, Lapuan Simpsiön hautausmaa, vanha puoli, hautatunnus 1 A0 00 0156, viitattu 2021-07-07 oli suomalainen näytelmäkirjailija. Ketola oli vuonna 1962 yksi Pohjanmaan Kirjailijat ry:n neljästätoista perustajajäsenestä. == Teoksia == * Hirsitie : näytelmä Jaakko Ilkasta. 1964 * Isännän tuoli : näytelmä. 1964 * Rakkauden lamppu : näytelmä. 1965 * Seksipaketti : näytelmä. 1966 * Ketoolan Jukka : näytelmä. == Lähteet == * * Näytelmät.fi : Arvo Ketola ===Viitteet=== Luokka:Suomalaiset näytelmäkirjailijat Luokka:Vuonna 1921 syntyneet Luokka:Vuonna 1996 kuolleet
Ver sacrum

Ver sacrum (lat., pyhä kevät) on muinaisen Italian asukkaiden tapa uhrata keväistä karjaa jumalille, yleensä Juppiterille. Samalla 20 vuotta täyttäneet lähetettiin uusien asuinpaikkojen etsintään. Näin tehtiin vaikeina aikoina, kun yhteisö oli vaarassa, jumalien lepyttämiseksi.WSOY Iso tietosanakirja 10, s. 206, WSOY 1997 ISBN 951-0-20163-4 == Lähteet == Luokka:Rooman valtakunta
Tony Ranta

Tony Ranta (s. 10. toukokuuta 1991 Pori) on suomalainen keilaaja. Vuonna 2013 hän voitti maailmanmestaruuden joukkuekilpailussa sekä Euroopan-kiertueen (EBT) Masters-turnauksen. Nuorempana hän voitti juniorien Euroopan-mestaruuden All events -kisassa ja EM-hopeaa parikilpailussa. Seuratasolla hän edustaa porilaista Giantsia == Lähteet == * Luokka:Suomalaiset keilaajat Luokka:Vuonna 1991 syntyneet Luokka:Elävät henkilöt
Elsa Marttila

Elsa Johanna Marttila-Strandén (1. heinäkuuta 1921 Kälviä – 16. tammikuuta 2007 Kokkola) oli suomalainen kansakoulunopettaja ja ruotsin kielellä kirjoittanut nuortenkirjailija. Marttila valmistui kansakoulunopettajaksi Tammisaaren opettajaseminaarista. Hän suoritti myös humanististen tieteiden kandidaatin tutkinnon 1973. Marttila toimi opettajana eläkkeelle jäämiseensä saakka vuoteen 1980. Hän kirjoitti myös pakinoita ja artkkeleita paikallislehtiin. == Teoksia == Nimellä Elsa Marttila: * Den ljusnande framtid är vår. Söderström, Helsingfors 1943 * Men somt föll i god jord. Bro, Åbo 1944 * Svalorna flyga högt i dag. Borgå stifts ungdomsförbund, kyrkans ungdoms förlag, Helsingfors 1945, uusi painos Västkusten, Karleby 1999 * Hur skall det gå?. Borgå stifts ungdomsförbund, kyrkans ungdoms förlag, Helsingfors 1947 Nimellä Elsa Marttila-Strandén: * Ljus och skugga. Borgå stifts ungdomsförbund, kyrkans ungdoms förlag, Helsingfors 1955 * Nisse tänker sjöman bli : Finlands svenska nykterhetsförbunds tävlingsskrift 1960. Finlands svenska nykterhetsförbund, Vasa 1960 == Lähteet == * * Keski-Pohjanmaan maakuntakirjailijat : Elsa Marttila * Kirjasampo.fi : Elsa Marttila Luokka:Suomalaiset opettajat Luokka:Suomenruotsalaiset kirjailijat Luokka:Vuonna 1921 syntyneet Luokka:Vuonna 2007 kuolleet
Moon River

”Moon River” (vap. suom. Kuujoki) on Henry Mancinin säveltämä ja Johnny Mercerin sanoittama laulu vuoden 1961 elokuvasta Aamiainen Tiffanylla. Audrey Hepburnin laulama kappale palkittiin parhaan laulun Oscar-palkinnolla, minkä lisäksi se voitti kolme Grammy-palkintoa kategorioissa vuoden levytys, vuoden kappale ja paras orkesteriesitys. Laulaja Andy Williams piti ”Moon Riveriä” pysyvänä osana repertuaariaan. Jerry Butlerin laulamana versiona se nousi Yhdysvalloissa top 20 -listalle. American Film Instituten vuonna 2004 julkaisemalla 100 hienoimman elokuvalaulun listalla ”Moon River” sijoittui neljänneksi. Suomeksi kappale on käännetty useita kertoja. Reino Helismaan suomennoksen ”Kuun sillalla” ovat nauhoittaneet muun muassa Ericus-kuoro, Hannu Palo ja Topi Sorsakoski. Esa Piilola käänsi kappaleen omalle levylleen nimelle ”Kun kuljen”. Dannyn esittämän käännösversion nimeltä ”Miss Monroe” on suomentanut Jaana Rinne. == Kappaleen synty == Mancinin sävellettyä kappaleen hän toimitti nauhoituksen melodiasta Johnny Mercerille sanoitettavaksi. Mercerin tapana oli pitkään ollut tehdä useita ehdotuksia sanoitukseksi ja antaa yhteistyökumppaninsa valita vaihtoehdoista mieleisensä. ”Moon Riverin” sanoitukseksi Mercer teki kolme vaihtoehtoa. Valitun työversion nimi oli ”Blue River”, mutta nimi oli vaihdettava kun lauluntekijät saivat tietää, että samanniminen kappale oli jo olemassa. Kappaleen lopullinen nimi syntyi, kun Mercer haki inspiraatiota karttakirjasta ja löysi siitä kotikaupunkinsa Savannah’n lähellä sijaitsevan joen nimeltä Moon River. Mancinin mukaan tuotantoyhtiö Paramount Picturesin johto ei ollut ennakkonäytöksessä vakuuttunut Hepburnin laulamisesta ja vaati kappaletta poistettavaksi. Hepburn kuitenkin protestoi jyrkästi ja kappale jätettiin lopulta elokuvaan. Elokuvan soundtrack-albumille Hepburnin lauluesitystä ”Moon Riveristä” ei kuitenkaan otettu, vaan se korvattiin Henry Mancinin orkesterin nauhoituksella. == Lähteet == Luokka:Vuoden 1961 kappaleet Luokka:Henry Mancinin säveltämät kappaleet Luokka:Johnny Mercerin sanoittamat kappaleet Luokka:Oscar-palkitut kappaleet
Kazuhiko Chiba

Kazuhiko Chiba (jap. 千葉 和彦 Chiba Kazuhiko, s. 21. kesäkuuta 1985 Kushiro, Hokkaidō, Japani) on japanilainen jalkapalloilija. Hänen nykyinen seuransa on japanilainen Sanfrecce Hiroshima. Hän on pelannut tähän mennessä kahdessa eri maassa, Hollannissa ja Japanissa, mutta on lisäksi edustanut myös Japanin jalkapallomaajoukkuetta. Hän voitti joukkueessaan myös EAFF East Asian Cupin ja Japanese Super Cupin vuonna 2013. Luokka:Japanilaiset jalkapalloilijat Luokka:Vuonna 1985 syntyneet Luokka:Elävät henkilöt
Juba I

Juba I (noin 85 eaa. – 46 eaa.) oli vuosina 60–46 eaa. hallinnut Numidian berberiruhtinas, joka hallitsi Rooman klienttinä. Sota Julius Caesaria vastaan johti lopulta Juban itsemurhaan ja hänen kuningaskuntansa liittämiseen Roomaan. Hänen poikansa Juba II oli naimisissa Marcus Antoniuksen ja Kleopatran tyttären Kleopatra Selenen kanssa. ==Elämäkerta== Juba seurasi vallassa Numidian itäosassa isäänsä Hiempsalia, jonka tarkkaa valtakautta ei tiedetä, mutta se jatkui ainakin vuoteen 62 eaa. Juba ajautui kahnauksiin Rooman valtakunnan kanssa hänen joukkojensa hyökättyä Lepcis Magnan kaupunkia vastaan Tripolitaniassa. Hänen kuningaskuntansa liittämistä Roomaan ehdotettiin tiettävästi vuonna 50 eaa. Julius Caesarin kansalaissota kuitenkin mutkisti asioita. Rooman African provinssia hallitsi Julius Caesaria vastaan sotinut Pompeius, joka sai tukea Jubalta ja Numidian länsiosaa hallinneelta Masinissa II:lta. Caesar hyökkäsi alueelle vuonna 46 eaa. ja onnistui hajauttamaan numidialaiset joukot järjestämällä Mauretanian kuningas Bokkus II:n ja tämän roomalaisen palkkasoturijoukon johtaja Publius Sittiuksen hyökkäyksen samaan aikaan. Caesar voitti sodan Africassa ja Juba teki itsemurhan. Hänen kuningaskunnastaan muodostettiin Africa novan provinssi. == Lähteet == Luokka:80-luvulla eaa. syntyneet Luokka:Berberit Luokka:Itsemurhan tehneet Luokka:Mauretania Luokka:Numidian kuninkaalliset Luokka:Vuonna 46 eaa. kuolleet
Heli Ojanperä

Heli Annikki Ojanperä (22. heinäkuuta 1921 Tampere – 21. heinäkuuta 1994) oli suomalainen taidemaalari ja kirjailija.Suomen Kirjailijat 1945–1980, Ojanperä, Heli Annikki, sivu 461, toimittajat Maija Hirvonen, Hannu Launonen, Anna Nybondas, Inger Bäcksbacka, Suomalaisen Kirjallisuuden Seuran toimituksia 402, Helsinki 1985 Ojanperä tuli ylioppilaaksi Turun suomalaisesta yhteiskoulusta vuonna 1940. Hän kävi Turun Taideyhdistyksen piirustuskoulun 1936–1938 ja Vapaan Taidekoulun 1943. Ojanperä osallistui Nuorten näyttelyyn 1945, Suomen Taiteilijain näyttelyihin 1946 ja 1947 sekä Turun taiteilijain näyttelyihin Göteborgissa 1946 ja Tukholmassa 1949. Ojanperän vanhemmat olivat rautatievirkailija Kalle Valter Ojanperä ja kirjailija Toini Ojanperä (o.s. Tienari). == Kirjallista tuotantoa == * Hajonnut maailma : romaani. Tammi 1954 * Ukonilma : novelleja. Tajo, Turku 1963 == Palkinnot == * III palkinto Turun kaupungin seinämaalauskilpailussa 1961 == Lähteet == * Kirjailijatietokanta, archive * Kuvataiteilijamatrikkeli === Viitteet === Luokka:Suomalaiset taidemaalarit Luokka:Suomalaiset kirjailijat Luokka:Vuonna 1921 syntyneet Luokka:Vuonna 1994 kuolleet
Kansan mies (televisiosarja)

Kansan mies on Ylen Kotikatsomon 12-osainen poliittinen draamasarja, jonka esittäminen alkoi 24. marraskuuta 2013 Yle TV1:llä. Ohjelmaa kuvattiin Kerkkoon kylässä Porvoossa kesällä 2012. Lisäksi kohtauksia on kuvattu myös Helsingissä, Espoossa, Kirkkonummella ja Vihdissä. Kansan miehen käsikirjoittajat Kirsti Manninen ja Antti Pesonen saivat tammikuussa 2014 vuoden käsikirjoittajan Kultaisen Venlan. Sarjan ohjaaja Veikko Aaltonen oli ehdolla vuoden ohjaajan palkinnon ja sarja itse parhaan draamaohjelman palkinnon saajaksi. Helsingin Sanomissa sarja sai murska-arvion. == Juoni == Kuvitteellisen Sinipuna-puolueen eurokansanedustaja Aki Honkalan (Kristo Salminen) elämä muuttuu vaali-illan aikana, kun häntä ei enää valita kolmannelle kaudelle Euroopan parlamenttiin europarlamenttivaaleissa 2014. Edellisten vaalien äänikuninkaan suosio romahtaa ja edustajaksi nousee hänen puoluetoverinsa Jatta Lindfors (Malla Malmivaara). Suosion romahduksen taustalla näyttää olevan oman puolueen sisäinen taktikointi, mikä hiertää Honkalan ja puoluejohtaja Mikko Vuorisen (Carl-Kristian Rundman) välejä. Aki Honkalan tueksi ja neuvonantajaksi jää nuoruudenystävä ja puoluetoimistolla työskennellyt Ilkka Sahavuo (Ville Myllyrinne), jolla on kuitenkin omat ongelmansa muun muassa alkoholin kanssa. Honkaloiden tilannetta mutkistavat perheen äidin Elina Honkalan (Niina Nurminen) irtisanoutuminen työstään ennen vaaleja ja Brysselissä solmittu suuri talokauppa. Taloudellisen tilanteen heiketessä koko perheen on sopeuduttava uudenlaiseen elämään. Perhe muuttaa Aki Honkalan vanhempien Jouko (Uula Laakso) ja Aila Honkalan (Eeva-Maija Haukinen) luokse maalle. Honkaloiden elämää horjuttavat entisestään tytär Essi Honkalan (Milla-Mari Pylkkänen) yllätysraskaus, Elinan suhde esimieheensä Tuomas Lagerqvistiin (Kari Heiskanen) ja Ailan sairastuminen aivoverenvuotoon. == Rooleissa == === Päärooleissa === === Sivurooleissa === == Jaksot == #Tyrmäys #Kuollut mies kummittelee #Jumalan selän taakse #Äkkiä on ilta #Irtiotto #Väliaikaista #Orpoja piruja #Brysselin paperit #Kaikki hajoaa käsiin #Vallan kahva #Niskasta kiinni #Taistelijan paluu == Vastaanotto == Helsingin Sanomien Leena Virtanen kirjoitti seuranneensa 12-osaista sarjaa neljänteen jaksoon saakka pääsemättä perille, mikä sitä vie eteenpäin: ”Poliittista draamaa ei synny pelkästään siitä, että päähenkilö on poliitikko.” Avausjakso on Virtasesta täynnä epäuskottavuuksia ja pikatahtista hahmojen esittelyä, josta edes päähenkilö Aki Honkala ei nouse esiin: ”Hän ei puhu eikä tee juuri mitään, minkä perusteella syntyisi halu tietää hänestä lisää. Varsinaisista sivuhenkilöistä puhumattakaan. Kukaan ei erotu.” Virtasen mielestä Kansan mies oli todiste suomalaisen tv-draaman silloisesta alennustilasta, ja hän otsikoi arvostelunsa sanoilla ”Kansa on ansainnut parempaa”. == Lähteet == * Ohjelma Yle Areenassa * Ylen ohjelmaopas ===Viitteet=== ==Aiheesta muualla== * Kotikatsomo: Kansan mies -sarjan esittely ja kommentointi Luokka:2010-luvun suomalaiset draamasarjat
Reino Kanerva

Reino Erkki Juhani Kanerva (11. joulukuuta 1933Kuka kukin on 1978 (Runeberg.org) Turku – 15. marraskuuta 2015 Turkuhttps://intranet.utu.fi/fi/ajankohtaista/uutiset/Sivut/in-memoriam-reino- kanerva.aspx) oli suomalainen taloustieteilijä, kauppatieteiden tohtori. Hän oli Turun kauppakorkeakoulun liiketaloustieteen apulaisprofessori 1978 alkaen ja rehtori 1978‒1995. Hänen tutkimusalaansa oli markkinointi.Facta2001, WSOY 1981, 7. osa, palsta 589Turun yliopiston kauppakorkeakoulu Kanerva pelasi jääkiekkoa SM-sarjassa 1950-luvulla.Quanthockey ==Teoksia== * == Lähteet == Luokka:Suomalaiset kauppatieteilijät Luokka:Suomalaiset jääkiekkoilijat Luokka:Vuonna 1933 syntyneet Luokka:Vuonna 2015 kuolleet Luokka:Turun kauppakorkeakoulun professorit Luokka:Suomalaiset professorit
Vilhelm IV

Vilhelm IV (22. huhtikuuta 1852 – 25. helmikuuta 1912) oli Luxemburgin suurherttuakunnan suurherttua. Hän käytti myös jonkin aikaa Nassaun herttuan arvonimeä, vaikka Preussi oli vallannut sen aiemmin. Hänen isänsä oli Aadolf, Luxemburgin suurherttua ja Nassaun viimeinen varsinainen herttua. Vilhelm oli protestantti, mutta avioitui katolisen Maria Anna Portugalilaisen kanssa, koska oli sitä mieltä, että katolisessa maassa pitäisi olla katolinen hallitsija. Kaikki myöhemmät Luxemburgin suurherttuat ovatkin olleet katolisia. Vilhelm nousi valtaan isänsä kuoltua 17. marraskuuta 1905. Hän hallitsi kuolemaansa saakka, ja seuraajakseen hän nimitti vanhimman tyttärensä Marie-Adélaïden. Lähin miesperillinen olisi ollut Vilhelmin serkku. == Lähteet == Luokka:Luxemburgin suurherttuat Luokka:Vuonna 1852 syntyneet Luokka:Vuonna 1912 kuolleet
William Smith (painija)

William Thomas ”Bill” Smith (17. syyskuuta 1928 Portland, Oregon – 20. maaliskuuta 2018 Humboldt, IowaOlympic champion, T.J. grad Bill Smith dies at 89) oli yhdysvaltalainen vapaapainija ja olympiavoittaja. 73 kilogramman painoluokassa kilpaillut Smith voitti olympiakultaa Helsingissä 1952. Hän paini myös olympiapaikasta Melbourneen 1956, mutta ei päässyt kisoihin, kun kävi ilmi, että hän oli amatööristatuksen vastaisesti saanut palkkaa valmennettuaan high schoolissa.Sports-Reference.comiat.uni-leipzig.de == Lähteet == * Bill Smith Bio, Stats and Results Olympics at Sports- Reference.com * Smith, William Thomas (USA) iat.uni-leipzig.de === Viitteet === Luokka:Yhdysvaltalaiset vapaapainijat Luokka:Yhdysvaltalaiset olympiavoittajat Luokka:Vuonna 1928 syntyneet Luokka:Vuonna 2018 kuolleet